Hei! Olet tervetullut löytöretkelle herätyksiin!
Herätykset rohkaisevat meitä monin tavoin.
Tällä kertaa tutkimme lähetystyön- tekijöiden ihmeellistä havaintoa -
halki maailman. Havainto kertoo -
Raamatusta löytyvän lähetyskäskyn keskeisyydestä -
ja samalla kertaa vastaa niihin kriittisiin kysymyksiin, -
joita joskus liitetään lähetystyöhön ja laajemminkin evankeliointiin.
Tarkastelemme useita väkeviä herätyksiä lähetyskentillä -
ja löydämme niille mielenkiintoisen yhteisen tekijän.
Se on kohdattujen luonnonkansojen usko yhteen tosi Jumalaan.
Tutkimme asian taustaa Raamatusta ja löydämme vahvistuksen sille, -
että kyse on oikeasta havainnosta.
Mitä tarkoittavatkaan yleinen ja erityinen ilmoitus?
Mitä ovat Melkisedek-, Aabraham- ja Sodoma-tekijät?
Miten Paavali toimi Ateenassa?
Keskeistä on kertomus Vanhassa Testamentissa -
1. Mooseksen kirjan luvuissa 12-14.
Ei ole sattumaa, että siinä ovat mukana -
Aabraham, Melkisedek ja Sodoman kuningas.
Kertomus nostaa esiin kristillisen uskon erityisaseman -
ja paljastaa muiden uskontojen todellisen luonteen.
Löydämme vahvan oikeutuksen kristillisen uskon viemiselle -
kaikille kansoille ja kaikkina aikoina -
ainoana tienä tosi Jumalan tuntemiseen.
Tämän ohessa teemme monia muitakin mielenkiintoisia havaintoja, -
joilla on tärkeä merkitys liittyen omaan aikaamme.
Ymmärrämme yhä syvemmin Raamatun merkityksen -
ainoana totuuden perustana ja myös sen, -
miksi kyseinen asia halutaan hämärtää ja kiistää.
Katselemme Jumalan pelastus- suunnitelman ihmeellisiä näkymiä.
Jumala on valmistanut pelastuksen kaikille kansoille -
ja Hän kutsuu meitä kaikkia - myös sinua -
elämään todeksi tätä suurenmoista suunnitelmaa.
Voin perustellusti sanoa, että olet tervetullut -
löytöretkelle herätyksiin!
Kerron Intian santaali-heimon herätyksestä 1800-luvulla.
Kanadalainen Don Richardson kertoo siitä kirjassaan -
Iankaikkisuus heidän sydämissään.
Santaalit ovat nykyään noin 6-miljoonainen kansa itä-Intiassa.
1860-luvulla heitä oli noin 2,5 miljoonaa.
Vuonna 1867 kaksi lähetystyöntekijää, -
norjalainen Lars Skrefsrud ja tanskainen Hans Boerresen -
kertoivat evankeliumin tuolle kansalle.
Kuullessaan evankeliumin santaalit hämmästyivät ja innostuivat.
Yksi heistä huudahti lähetystyön- tekijöitä hämmästyttäneen lauseen:
"Thakur jiu [eli aito Jumala] ei ole pitkän ajan jälkeenkään -
unohtanut meitä."
Lähetystyöntekijät ymmärsivät heidän puhuvan -
yhdestä tosi Jumalasta.
Koska he havaitsivat santaalien palvovan epäjumalia, he kysyivät: -
"Miksi ette palvo tuota tosi Jumalaa, -
vaan aurinkoa ja pahoja henkiä?" Silloin arvostettu santaali-johtaja -
kertoo vanhan perimätietona kulkeneen kertomuksen.
Kauan sitten Thakur jiu eli aito Jumala loi -
ensimmäisen miehen Haramin ja ensimmäisen naisen Aion -
ja asetti heidät asumaan kauaksi länteen Intiasta.
Siellä olento nimeltä Lita houkutteli heidät -
valmistamaan riisiolutta ja kaatamaan osan siitä uhriksi saatanalle.
Lopusta oluesta Haram ja Aio tulivat humalaan ja nukahtivat.
Herättyään he huomasivat olevansa alasti ja häpesivät.
Eikö ole mielenkiintoisella tavalla tämä kertomus -
lähellä luomiskertomusta ja syntiinlankeemusta?
Santaali-johtaja jatkaa kertomustaan: -
Haram ja Aio saivat poikia ja tyttäriä.
Heistä tuli seitsemän sukukuntaa, joita kohtasi rappio.
Jumala kutsui ihmisiä palaamaan yhteyteensä. Nämä eivät halunneet.
Jumala vei hurskaan pariskunnan suojaan Harata-vuorelle.
Muistelepas Raamatun kertomusta Nooan arkista ja Ararat-vuoresta.
Muut hukkuivat tulvaan.
Tulvan loputtua hurskas pariskunta sai paljon lapsia.
Yksi sukuhaara vaelsi kohti itää ja kohtasi korkean vuoriston.
Siellä he uupuivat ja alkoivat palvella vuorten henkiä.
He vannoivat näille valan löytääkseen reitin läpi vuoriston.
Lopulta he tulivat nykyisen santaali-heimon alueelle -
ja valansa velvoittamina palvoivat henkiä.
He unohtivat lopulta kokonaan alkuperäisen uskon aitoon Jumalaan -
muistaen enää vain Hänen nimensä.
Miten on mahdollista, että tuo arvostettu santaali-heimon johtaja -
osasi kertoa kertomuksen, joka on näin lähellä -
Raamatun syntiinlankeemus- ja vedenpaisumuskertomuksia?
Jos kertomuksen tausta olisi apostoliselta ajalta, -
he olisivat kuulleet Jeesuksesta.
Taustaa tuleekin hakea paljon aiempaa.
Mielenkiintoisella tavalla tässä nousee esiin -
Aabrahamin ja Melkisedekin kohtaaminen, josta kerrotaan -
1. Mooseksen kirjan luvuissa 12-14.
Tutustumme kyseiseen kertomukseen aivan kohta.
Viisas norjalainen lähetystyöntekijäkin saattoi ajatella -
juuri tuota 1. Mooseksen kirjan kohtaa.
Koska Aabrahamin kerrotaan hyväksyneen -
Melkisedekin käyttämän paikallisen nimen Kaikkivaltiaasta Jumalasta, -
alkukielellä El-Elyon, niin yhtä hyvin santaali-heimo voi kutsua -
Kaikkivaltiasta Jumalaa paikallisella nimellä Thakuri jiu.
Tämä avasi tien santaali-heimon sydämiin.
He kysyivät, miten he voisivat löytää Jeesuksen kautta -
takaisin yhteyteen Kaikkivaltiaan Jumalan kanssa, -
jotta eivät olisi orjuutettuja henkien palvomiseen.
Lähetyssaarnaajat saivat kertoa -
evankeliumin Jeesuksesta janoaviin sydämiin.
Herätys syttyi, ja he kastoivat keskim. 80 santaalia/päivä.
Santaali-seurakunta kasvoi 500 kertaa nopeammin -
kuin Euroopan seurakunnat.
Näiden kahden lähetyssaarnaajan aikana -
noin 15 000 santaalia kastettiin -
ja seuraavina vuosikymmeninä yli 100 000.
Santaalit ovat yksi esimerkki kansasta, -
joka oli innokkaampi vastaanottamaan evankeliumin, -
kuin mitä eurooppalaiset olivat innokkaita viemään sitä heille.
Tavallinen kansa Euroopassa innostuikin suuresti -
lähetyssaarnaajien Intian työn raportista.
He olivat osanneet toimia oikein santaali-kansan keskuudessa -
saavuttamalla luottamuksen ja avaa- malla sydämet sanomalle Jeesuksesta
Don Richardson kertoo laajemminkin, kuinka eri puolilla maailmaa -
löytyy yhtenevä todistus luonnonkansojen uskosta -
yhteen tosi Jumalaan. Asian tekee erittäin merkitykselliseksi se, -
että luonnonkansojen kertomuksia tarkemmin tutkimalla löytyy -
yhtenevä kertomus myös yhteen alkuperäiseen totuuden kirjaan, -
ihmisen lankeemukseen ja sovituksen tarpeeseen.
Kristittyinä ymmärrämme nämä viittauksina Raamattuun -
ja syntiinlankeemuskertomukseen.
Huomion arvoista on, kuinka vähän näistä asioista kerrotaan nykyään.
Ajassamme nostetaan esiin -
kriittisiä ajatuksia lähetystyön oikeutuksesta.
Totuus kuitenkin on, että eri puolilla maailmaa on -
vuosisatoja odotettu evankeliumin sanoman tuojia.
Tarkastellaan seuraavaksi -
raamatullista perustaa tälle havainnollemme.
Mitä tarkoitetaankaan yleisellä ja erityisellä ilmoituksella?
Miten kyseistä tietoa on hyödynnetty lähetystyössä -
ja sen merkitystä herätysten synnylle?
Jos olet ihmetellyt Raamatun kertomusta Melkisedekistä, -
saat nyt asiaan lisää ymmärrystä.
Tuon myös esiin mielenkiintoisen viittauksen Sodomaan.
Mikä onkaan yleinen ja erityinen ilmoitus?
Tutkitaanpa kristinoppia.
Kristittyinä tarkastelemme yleistä ilmoitusta -
erityisen ilmoituksen valossa.
Siitä kertoo esimerkiksi Psalmin 19 jae 2: -
Pelastuksen sanoma eli ilmoitus Jeesuksen sovitustyöstä -
avautuu meille vain erityisen ilmoituksen kautta.
Tutkitaanpa, mitä Raamattu kertoo siitä, -
kun Aabraham lähti vaellukselleen ja saapui Kanaanin maahan.
Siellä on keskeinen Jumalan ilmoitus (1. Moos. 12:1-3): -
[Abram oli siis alkujaan hänen nimensä.
Myöhemmin Jumala kutsuu häntä Aabrahamiksi.]
Tämä on erityinen ilmoitus, Jumalan erityinen ilmoitus ihmiskunnalle.
Oikeastaan kaikki Raamatussa tätä kohtaa edellä ollut -
eli luomiskertomus ja syntiin- lankeemus on johdantoa tähän.
Tässä on näet lupaus Vapahtajasta -
ja lähetyskäskykin ensi kertaa esillä, kun kohdan ymmärtää oikein.
Jumala ilmestyy Aabrahamille -
luvaten tälle jotain todella suurta ja ihmeellistä.
Aabrahamista saisi alkunsa suuri kansa, -
ja kaikki maailman kansat tulisivat siunatuiksi Aabrahamin kautta.
Tämä Jumalan erityinen ilmoitus mielessään -
Aabraham vaeltaa Kanaanin maahan -
ja kohtaa siellä Jumalan yleiseen ilmoitukseen uskovan henkilön.
Luen tässä hiukan pidemmän kertomuksen -
1. Mooseksen kirjan luvusta 14, -
mitä siellä tapahtui, kun Aabraham oli Kanaanin maassa.
[Abram = Aabrahamin aiempi nimi]
[Luin tässä hiukan lyhentäen tämän kertomuksen aikaa säästääkseni.]
Sitten tapahtuu jotain erityistä.
Melkisedek astuu esiin ja siunaa Aabrahamin.
Tämä löytyy 1. Mooseksen kirjan luvusta 14 jakeesta 17 eteenpäin.
Mielenkiintoinen kertomus - monella tapaa.
Abram oli oppinut tuntemaan Jumalan Jahvena.
Nyt hän Kanaanin maassa kohtaa Melkisedekin, kuninkaan, -
oikeasti pappiskuninkaan, joka kunnioittaa yhtä tosi Jumalaa, -
josta hän käyttää paikallista nimeä El-Elyon.
Aabraham tunnistaa - sanoisinko näin - hengenveljensä.
Heillä molemmilla on usko yhteen tosi Jumalaan, -
ja Aabraham ottaa siunauksen Melkisedekiltä.
Nyt on mielenkiintoista. Tämä kirjailija Don Richardson -
tulkitsee tämän näin, että Melkisedek edusti -
Jumalan yleistä ilmoitusta, -
eli tätä vanhempaa, koko ihmiskuntaa koskevaa ilmoitusta -
ja Aabraham erityistä ilmoitusta, joka on nuorempi ilmoitus.
Aabraham ja Melkisedek olivat kuitenkin veljet -
yhdessä tosi Jumalassa.
Nyt tästä eteenpäin tässä ohjelmassa: -
Sitten otetaan vielä kolmaskin tekijä, -
jonka avulla me tarkastelemme ylipäätään uskontoja -
ja näemme kristillisen uskon ainutlaatuisuuden ja erityisyyden.
Kolmas tekijä on Sodoma-tekijä. Se pohjautuu -
raamatunkohtaan 1. Moos. 14:22-23, -
jossa kerrotaan, että Aabraham ei ota lahjoja vastaan -
Sodoman kuninkaalta, joka pyrkii vääristämään -
yleisen ja erityisen ilmoituksen välisen oikean yhteyden.
Aabraham vaistoaa, että se, mihin Sodoman kuningas uskoo, -
ei ole se, mihin Aabraham uskoo.
Aabraham tunnisti, että se, mihin Melkisedek uskoo -
eli yhteen tosi Jumalaan, siihen Aabrahamkin uskoo.
Näin hän ottaa siunauksen ja antaa kymmenykset.
Tämä on aika väkevä kertomus Raamatussa, erityinen kertomus.
Palatkaamme tässä vaiheessa tuohon santaali-heimon herätyskertomukseen.
Melkisedek-tekijä kertomuksessa on santaalien perimätieto -
yhdestä tosi Jumalasta ja heidän lankeemuksestaan.
Aabraham-tekijä on se, että lähetystyöntekijät kertovat -
pelastuksen sanoman, joka on yksin Jeesuksessa.
He tunnustavat tuon yleisen ilmoituksen oikean luonteen, -
mutta heillä vain on pelastava eli erityinen ilmoitus.
Sodoma-tekijä santaalien keskuu- dessa oli myös ollut vaikuttamassa.
Kun Sodoman kuningas yritti hiljalleen -
tunkeutua Aabrahamin elämään, jotkut aurinkoa palvovat santaalit -
halusivat liittää auringonpalvontansa -
tämän yhden ainoan tosi Jumalan palvomiseen.
Että auringonpalvonta olisi juuri sitä yhden tosi Jumalan palvontaa.
Tästähän ei ollut kyse. Santaa- lienkin keskuudessa moni ajatteli, -
että ainoa tosi Jumala on jotain ihan muuta kuin aurinko -
ja pahat henget yms.
Tämä on sellainen mielenkiintoinen opetus Raamatussa.
Sitä täytyy vähän aikaa pureskella ja tutkia muitakin kertomuksia, -
niin huomaa, kuinka merkittävä ymmärrys tämän kautta avautuu.
Ajatelkaamme hetki Sodoma-tekijää omassa ajassamme.
Jumalan nimen väärinkäyttö monissa kulteissa ja yhteisöissä.
Esim. Vapaamuurarit väärinkäyttävät Jumalan nimeä omissa menoissaan.
Synkretismiä eli uskontojen yhdistämistä -
paljon tuodaan esille meidän aikanamme.
Yritetään sulauttaa uskonnot toisiinsa ja sekoitetaan asiat pahasti.
Ei oteta erityistä ilmoitusta huomioon, -
että pelastus on yksin Jeesuksessa.
Ja vielä tämä itämaisten uskontojen vyöry länsimaihin -
ja jopa kirkkoihin eri tavoin.
On hyvä ymmärtää, mitä tuo erikoinen kertomus -
1. Mooseksen kirjassa Aabrahamin ja Melkisedekin kohtaamisesta -
oikeasti tarkoittaa.
Pitää olla tarkkana ja nähdä oikealla tavalla asioiden taakse.
Kuuntelemalla santaali-johtajan tarkan kerronnan -
lähetystyöntekijät ymmärsivät, että Thakur jiu ei ollut -
aurinkojumalan nimi, vaan Kaikkivaltiaan Luoja-Jumalan nimi.
Siksi he sallivat santaalien käyttää sitä -
myös Raamatussa mainitun Kaikkivaltiaan Jumalan nimenä.
Santaaleilla oli yleinen ilmoitus, -
ja lähetystyöntekijät kertoivat heille erityisen ilmoituksen, -
joka toi heidän elämäänsä pelastuksen Jeesuksessa.
Otetaanpa esiin muutamia tärkeitä havaintoja.
Ensimmäiseksi Raamatun merkitys.
Yleinen ilmoitus säilyy keskeisenä, kunnes lähetystyöntekijät saapuvat -
Raamattu mukanaan tuomaan pelastuksen sanoman.
Toiseksi nöyrtymisen paikka läntiselle maailmalle.
Jumalan yleinen ilmoitus on ollut jo tiedossa -
lukuisissa luonnon uskonnoissa.
On haastava paikka lähetystyön- tekijöille kertoa länsimaihin päin, -
että pakanakansa tunsi jo tosi Luoja-Jumalan, -
vaikkakaan ei erityistä ilmoitusta eli pelastussanomaa Jeesuksessa.
Ja sitten tämä eri uskontojen mukaantuonti tähän.
Jotkuthan haluaisivat sanoa, että Jeesus on hindulaisuudessa -
Visnun 10. ruumiillistuma tai buddhalaisuudessa -
Buddhan 5. ilmestyminen eli Armon herra.
Nuo ovat sitä Sodoma-tekijää -
eli ei-todellista todistusta Jeesuksesta, -
vaan vieraiden uskontojen vieraita käsityksiä.
Synkretismissä eli uskontojen toisiinsa sekoittamisessa -
mennään harhaan siinä, että erityiselle ilmoitukselle, -
Raamatulle ja Jeesukselle, ei anneta sitä merkitystä, -
mikä niillä todellisesti on.
Tarkastellaan vielä Paavalin opetusta Apostolien teoissa.
Paavali osaa todella herättää ateenalaisten mielenkiinnon.
Hän jatkaa julistamalla suoraa totuutta -
yhdestä ainoasta tosi Jumalasta, tulevasta tuomiosta -
ja ainoasta Pelastajasta, joka yksin on herätetty kuolleista.
Paavali käytti rohkeasti sitä yleistä ilmoitusta Jumalasta, -
jonka ateenalaiset tunsivat, kerto- akseen heille erityisen ilmoituksen -
eli evankeliumin Jeesuksesta.
Raamatun sanoma on ihmeellinen. Maapallolla ei ole toista sanomaa, -
joka olisi valmiiksi juurtuneena -
tuhansien hyvin erilaisten ihmisyhteisöjen -
uskonnollisissa käsityksissä.
Seuraavissa jaksoissa tarkastelemme -
mm. Burman ja Korean väkeviä herätyksiä.
Tätäkin ohjelmasarjaa tehdään täysin vapaaehtoisen tuen varassa.
Tarvitsemme rukoustukea. Tarvitsemme taloudellista tukea.
Kiitos tuestasi! Jumala sinua runsaasti siunatkoon!
Maan hyvän on se kaltainen, -
ken Sanan kuulee ja uskoo sen.
Ja sydämessään säilyttää -
kantaen hyvää hedelmää.
Tekstitys: Tuula-Riitta Virrankare